Sajtóközlemény

**A 10 éve alakult HÁZAK ÁSZA Kft. ÚJ TECHNOLÓGIAI FEJLESZTÉSE ÁTADÁSRA KERÜLT**   
  
**Uniós támogatásból új technológiai sorral bővült a Nagytarcsai iparterület az M0-as autópálya északi részén. A Házak Ásza Kereskedelmi és Szolgáltató Korlátolt Felelősségű Társaság 55 millió forint uniós támogatást nyert a Közép-Magyarországi Operatív Program keretében meghirdetett „Telephelyfejlesztés”című pályázati kiíráson. A közel 110 millió forintos összköltségvetésű beruházásból nemcsak egy új modern technológiai sor került kialakításra, de jelentős számú innovatív projektelem és egy képzett munkaerőt foglalkoztató speciális gyártás komplex fejlesztése valósult meg.**   
  
A projektgazda a Házak Ásza Kft. 10 éve alakult és kezdte meg működését, kezdetektől lakóövezetben található családi ház szomszédságában működő bérelt, majd 2012-től saját tulajdonú ipari ingatlanon. A vállalkozás alapvető célja volt saját tervezésű egyedi fém szerkezeti elemek, fém épületelemek, berendezések gyártása, valamint határoló elemek kialakítása lemez megmunkálással. A folyamatos fejlesztés tette lehetővé jelen projekt megvalósításának előkészítését is ezen a területen, a közelmúltban új gyártócsarnok létesült és több speciális eszköz is beszerzésre került. Az új termék spektrumot, a kerítéselemek ipari mennyiségű gyártását egyedül a megfelelő technológiai sor hiánya korlátozta. A beszerzésre került egyedi profilozó gép, CNC berendezés, a kivitelezett szinterező egység és napelemes rendszer kiteljesítette a lehetőségeket ezen a területen is.   
  
A projekt – összhangban a régió ilyen irányú fejlesztési céljaival – elsősorban a feldolgozó- és gyártóipari szegmensen belül a foglalkoztatás terén és a vállalkozói aktivitás terén biztosítja potenciálisan pozitív hatások elérését. A korábbi évek gazdasági recessziójának hatása a Gödöllői kistérségben is megviselte a vállalkozásokat, sokak napi megélhetése került veszélybe.   
  
A vállalkozásoknak nagy segítséget nyújt a fejlesztéshez biztosított támogatás, melynek segítségével komplex beruházást sikerült megvalósítania.   
  
A fejlesztés eredménye lehetőséget teremet, hogy a termékeihez az alapanyagot jellemzően hazai beszállítóktól vásárló vállalkozásunk termékeit itthon és külföldön is értékesítse a továbbiakban, mindezt bővülő termékstruktúra mellett. A nemzetközi és hazai piacokon jelen levő erős versenyben termékeinket, szolgáltatásunkat csak a legfejeltebb technológia használatával tudjuk stabilan értékesíteni, melynek feltételeit úgy gondoljuk, pályázatunk megvalósításával megteremtettük.   
  
A fejlesztéssel növeltük kapacitásainkat egy egyedül álló piaci szegmensben, ezáltal biztosítva jelenleg már 22 fős létszámunk tovább foglalkoztatását, sőt bővítését a közeljövőben. Az új technológiával a gyártás hatékonyabb, a minőség magasabb és a termelési volumen közel ötszörösére emelkedett, így a folyamatos exportértékesítés előtt is megnyílt az út. A közel 500 m2-en elhelyezkedő technológiával új termékek gyártását végezzük minőségi környezetben, kielégítve minden EU előírást.   
  
A beruházás 2015. június 30-án fejeződött be a tervezett műszaki tartalom fizikai megvalósításával.